Katedra železničnej dopravy

**Katedra železničnej dopravy** () je jedna zo siedmich katedier Fakulty prevádzky a ekonomiky dopravy a spojov Žilinskej univerzity v Žiline zameraná na vzdelávanie a výskum v oblasti dopravy.

## História
Katedra vznikla v roku 1953 na pôde Vysokej školy železničnej v Prahe. V roku 1960 bola spolu s celou školou presťahovaná do Žiliny. Od svojich začiatkov bola stabilnou súčasťou Fakulty prevádzky a ekonomiky dopravy a spojov.

V roku 1994 bolo do prevádzky uvedené jedinečné odborné dopravné laboratórium.

## Študijné odbory a programy
Katedra zabezpečuje výučbu profilových predmetov v študijnom odbore **doprava** - študijný program **železničná doprava** (bakalársky stupeň, inžiniersky stupeň, denná i externá forma), a študijný program **dopravné služby v osobnej doprave** (bakalársky stupeň, denná forma) ako aj vybraných predmetov v ostatných študijných programoch fakulty. Ide najmä o predmety zamerané na technológiu, riadenie a ekonomiku dopravno-prepravných činností železničnej a intermodálnej prepravy a logistiky.

Externé štúdium je organizované formou prednášok a konzultácií, ktoré sú sústredené do dvojtýždňových blokov v každom semestri. V zimnom semestri je to v septembri a v letnom semestri je to v januári. Skúškové obdobie externého štúdia prebieha počas nasledujúceho semestra denného štúdia.

Okrem zabezpečovania výučby, vedenia diplomových a bakalárskych prác sa členovia katedry aktívne zapájajú do výskumných projektov, grantov a to domácich i zahraničných. Tiež sa zúčastňujú vedeckých a odborných podujatí, stáží a učiteľských mobilít v zahraničí. Profesori a docenti na katedre pôsobia aj ako školitelia v doktorandskom štúdiu (tretí stupeň vysokoškolského štúdia) na fakulte v študijných programoch dopravná technika a technológia, dopravné služby a ekonomika dopravy, spojov a služieb. 

Katedra spolupracuje s mnohými domácimi aj zahraničnými univerzitami (študentské stáže, učiteľské mobility, vedecko-výskumné projekty) ako aj s organizáciami z praxe.

## Akademická obec
Vedúcim katedry je v súčasnosti **doc. Ing. Martin Kendra, PhD.**

Katedra a jej pracovníci sú rozdelení na dve oddelenia, a to:
* **Oddelenie dopravnej prevádzky** 
**doc. Ing. Vladislav Zitrický, PhD. - vedúci oddelenia
**prof. Ing. Jozef Gašparík, PhD. 
** doc. Ing. Martin Kendra, PhD. - vedúci katedry
** Ing. Pavol Meško, PhD.
** Ing. Milan Dedík, PhD.
** Ing. Zdenka Bulková, PhD.
* **Oddelenie prepravy a ekonomiky**
**prof. Ing. Anna Dolinayová, PhD. - vedúca oddelenia
**doc. Ing. Vladimír Klapita, PhD. 
**doc. Ing. Bibiána Buková, PhD.
**doc. Ing. Jaroslav Mašek, PhD.
**doc. Ing. Eva Nedeliaková, PhD.
**doc. Ing. Eva Brumerčíková, PhD.
**Ing. Lenka Černá, PhD.

Na katedre pôsobia dvaja výskumní pracovníci, a to:
* Ing. Jana Klimková, PhD.
* Ing. Lumír Pečený, PhD.

## Zázemie
Katedra sídli v budove BF (prízemie a 4. poschodie) v univerzitnom kampuse Veľký Diel. Na prízemí je umiestnené veľké dopravné laboratórium s modelom železničnej trate s piatimi železničnými stanicami, traťovými a staničnými zabezpečovacími zariadeniami a pod. Na 4. poschodí sú umiestnené kancelárie zamestnancov.

V roku 2012 vzniklo zaujímavé prezentačné video  o katedre.

## Pozri aj
* Katedra cestnej a mestskej dopravy
* Katedra leteckej dopravy
* Katedra vodnej dopravy
* Katedra spojov
* Katedra ekonomiky
* Katedra kvantitatívnych metód a hospodárskej informatiky

## Dopravné laboratórium katedry železničnej dopravy
Katedra železničnej dopravy disponuje moderným špecializovaným dopravným laboratóriom, ktoré je z hľadiska technického a technologického vybavenia jedinečným zariadením svojho druhu nie len na Slovensku, ale aj v celoeurópskom priestore.

Dopravné laboratórium bolo v priebehu rokov 2022-2024 kompletne zrekonštruované a zmodernizované.  Počas týchto troch rokov boli realizované stavebné úpravy ako dopravného laboratória, tak aj priľahlých odborných učební, v ktorých prebiehala výučba študentov študijného programu železničná doprava.

Z pôvodného modelového koľajiska sa demontovalo 5 dopravní, odpojilo 100 výhybiek, 350 návestidiel, 650 svoriek a približne 1000 m káblov. V súčasnosti v dopravnom laboratóriu je 6 dopravní na hlavnom okruhu a 3 dopravne na diaľkovo riadenej trati.

Z traťových zabezpečovacích zariadení sú v dopravnom laboratóriu použité:

* reléový poloautomatický blok,
* automatické hradlo,
* automatický blok.

Zo staničných zabezpečovacích zariadení na hlavnom okruhu:

* stanica Žilina - Simis W (Siemens),
* stanica Hričov – reléové staničné zabezpečovacie zariadenie s cestovým systémom (AŽD),
* stanica Čadca - elektronické stavadlo ESA 44 (AŽD),
* stanica Bytča – typové elektrické stavadlo TEST (AŽD),
* stanica Vrútky – elektromechanické staničné zabezpečovacie zariadenie,
* stanica Púchov – reléové staničné zabezpečovacie zariadenie s číslicovou voľbou (AŽD).

Zo stanice Čadca je diaľkovo ovládaná trať v úseku Čadca – Rajec – Strečno – Výhybňa Váh – Žilina.

## Referencie

## Externé odkazy

* Stránka Katedry železničnej dopravy
* Stránka Fakulty prevádzky a ekonomiky dopravy a spojov
* Stránka Žilinskej univerzity v Žiline
* Železničná doprava a logistika 
* Facebook katedry železničnej dopravy

Kategória:Fakulta prevádzky a ekonomiky dopravy a spojov Žilinskej univerzity v Žiline
Kategória:Katedry Žilinskej univerzity v Žiline